EXIM BANK ร่วมแถลงผลสำเร็จโครงการจับคู่กู้เงินฯ
EXIM BANK ร่วมแถลงผลสำเร็จโครงการจับคู่กู้เงินฯ โดยกระทรวงพาณิชย์และหน่วยงานพันธมิตร พร้อมขยายเวลาสนับสนุน SMEs เข้าถึงแหล่งเงินทุน
8 ก.ย. 2564

นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ดร.กีรติ รัชโน อธิบดีกรมการค้าต่างประเทศ กระทรวงพาณิชย์ และกรรมการ ธนาคารเพื่อการส่งออกและนำเข้าแห่งประเทศไทย (EXIM BANK) และนางวรางคณา วงศ์ข้าหลวง รองกรรมการผู้จัดการ EXIM BANK พร้อมด้วยผู้บริหารจากหน่วยงานพันธมิตร ร่วมแถลงข่าว “ผลสัมฤทธิ์ โครงการจับคู่กู้เงิน” ซึ่ง EXIM BANK ร่วมดำเนินโครงการ “จับคู่กู้เงิน...สถาบันการเงินกับ SMEs ส่งออก” กับกระทรวงพาณิชย์ เพื่อช่วยให้ SMEs ที่ประกอบธุรกิจส่งออกหรืออยู่ใน Value Chain ของธุรกิจส่งออกเข้าถึงเงินกู้ในอัตราดอกเบี้ยและเงื่อนไขพิเศษจาก EXIM BANK ระยะเวลาโครงการตั้งแต่ 7 กรกฎาคม-7 กันยายน 2564 มีผู้ประกอบการได้รับอนุมัติวงเงินสินเชื่อ 190 กิจการ วงเงินอนุมัติรวม 1,010 ล้านบาท และอยู่ในขั้นตอนการพิจารณาอีกกว่า 271 กิจการ วงเงินรวมทั้งสิ้น 2,438 ล้านบาทจากผลสำเร็จดังกล่าว กระทรวงพาณิชย์และ EXIM BANK จึงเห็นชอบขยายระยะเวลาโครงการจนถึง 7 พฤศจิกายน 2564 วงเงินสนับสนุนอีกประมาณ 2,000 ล้านบาท เพื่อเปิดโอกาสให้ผู้ประกอบการ SMEs สามารถเข้าถึงแหล่งเงินทุนเพิ่มมากขึ้น ณ กระทรวงพาณิชย์ เมื่อวันที่ 8 กันยายน 2564